**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**APSTIPRINĀTS**

ar Limbažu novada domes

23.11.2023. sēdes lēmumu Nr.938

(protokols Nr.14, 9.)

**Limbažu novada speciālās pamatskolas**

**NOLIKUMS**

*Izdots saskaņā ar*

*Izglītības likuma 22. panta pirmo daļu,*

*Vispārējās izglītības likuma 8. un 9. pantu*

1. **Vispārīgie jautājumi**
2. Limbažu novada speciālā pamatskola (turpmāk – Iestāde) ir Limbažu novada domes (turpmāk – Dibinātājs) dibināta iestāde.
3. Iestādes darbības tiesiskais pamats ir Izglītības likums, Vispārējās izglītības likums, citi normatīvie akti, kā arī iestādes Dibinātāja izdotie tiesību akti un šis nolikums.
4. Iestāde ir pastarpinātās pārvaldes iestāde. Iestādei ir savs zīmogs, simbolika un Dibinātāja apstiprināts budžets.
5. Iestādē var uzņemt izglītojamos no dažādām Latvijas pašvaldībām, kuriem ir Valsts vai novada pašvaldības pedagoģiski medicīniskās komisijas atzinums un vecāku vai personu, kas realizē vecāku varu (turpmāk – vecāki), iesniegums.
6. Iestādes juridiskā adrese: Limbažu novada speciālā pamatskola, Katvaru skola, Katvaru pagasts, Limbažu novads, LV-4061.
7. Dibinātāja juridiskā adrese: Rīgas iela 16, Limbaži, Limbažu novads, LV-4001.
8. Iestādes programmu īstenošanas vietas adreses norādītas Valsts izglītības informācijas sistēmā Ministru kabineta norādītajā kārtībā.
9. **Darbības mērķis, pamatvirziens un uzdevumi**
10. Iestādes darbības mērķis ir veidot izglītības vidi, organizēt un īstenot mācību un audzināšanas procesu, lai nodrošinātu valsts pirmsskolas izglītības vadlīnijās, izglītojamo audzināšanas vadlīnijās, valsts pamatizglītības standartā noteikto mērķu sasniegšanu.
11. Iestādes darbības pamatvirziens ir izglītojoša un audzinoša darbība.
12. Iestādes galvenie uzdevumi:
    1. īstenot izglītības programmas, veikt mācību un audzināšanas darbu, izvēlēties izglītošanas darba metodes un formas;
    2. nodrošināt izglītojamo ar iespējām apgūt zināšanas un prasmes, kas ir nepieciešamas personiskai izaugsmei un attīstībai, pilsoniskai līdzdalībai, nodarbinātībai, sociālajai integrācijai un izglītības turpināšanai;
    3. izkopt izglītojamā prasmi patstāvīgi mācīties un pilnveidoties, nodrošinot izglītojamo karjeras vadības prasmju apguvi un attīstīšanu, kas ietver savu interešu, spēju un iespēju apzināšanos tālākās izglītības un profesionālās karjeras virziena izvēlei, vienlaikus motivējot mūžizglītībai;
    4. veicināt izglītojamā pilnveidošanos par garīgi, emocionāli un fiziski attīstītu personību un izkopt veselīga dzīvesveida paradumus;
    5. sekmēt izglītojamā sociāli aktīvu un atbildīgu attieksmi pret sevi, ģimeni, sabiedrību, vidi un valsti, saglabājot un attīstot savu valodu, etnisko un kultūras savdabību. Pilnveidot izpratni par Latvijas Republikas Satversmē un citos tiesību aktos ietvertajiem cilvēktiesību pamatprincipiem un audzināt godprātīgus, atbildīgus cilvēkus – Latvijas patriotus;
    6. sadarboties ar izglītojamā vecākiem, lai nodrošinātu izglītības ieguvi;
    7. nodrošināt izglītības programmas īstenošanā un izglītības satura apguvē nepieciešamos mācību līdzekļus, tai skaitā elektroniskajā vidē;
    8. racionāli un efektīvi izmantot izglītībai paredzētos finanšu resursus;
    9. aizpildīt un iesniegt oficiālās statistikas veidlapu (atbilstoši normatīvajos aktos par oficiālās statistikas veidlapu paraugiem izglītības jomā noteiktajam), aktualizēt Izglītības iestāžu reģistrā norādāmo informāciju (atbilstoši Ministru kabineta noteikumiem par Valsts izglītības informācijas sistēmas saturu, uzturēšanas un aktualizācijas kārtību), nodrošināt pašnovērtējuma ziņojuma aktualizāciju un tā pieejamību iestādes tīmekļvietnē;
    10. veikt dokumentu un arhīvu pārvaldību;
    11. nodrošināt izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību;
    12. nodrošināt izglītojamiem internāta, dienesta viesnīcas pakalpojumus, aprūpi un ēdināšanu;
    13. veikt citus normatīvajos aktos paredzētos izglītības iestādes uzdevumus.
13. **Iestādē īstenojamās izglītības programmas**
14. Iestāde īsteno speciālās pirmsskolas programmas, speciālās pamatizglītības un profesionālās pamatizglītības programmas.
15. Iestāde var īstenot interešu izglītības un citas izglītības programmas atbilstoši ārējos normatīvajos aktos noteiktajam.
16. **Izglītības procesa organizācija**
17. Izglītības procesa organizāciju iestādē nosaka Izglītības likums, Vispārējās izglītības likums, citi ārējie normatīvie akti, šis nolikums, iestādes Darba kārtības noteikumi, Iekšējās kārtības noteikumi un citi iestādes iekšējie normatīvie akti, kā arī citi iestādes vadītāja (turpmāk – iestādes direktors) izdotie tiesību akti un lēmumi.
18. Speciālās pirmsskolas izglītības programmās izglītojamo uzņemšanas kārtību iestādē nosaka Dibinātājs normatīvajos aktos noteiktajā kārtībā. Speciālās pirmsskolas izglītības programmu apgūst izglītojamie no pusotra gada līdz septiņu gadu vecumam. Atkarībā no veselības stāvokļa un psiholoģiskās sagatavotības pirmsskolas izglītības programmas apguvi atbilstoši Vispārējās izglītības likumā noteiktajam var pagarināt par vienu gadu saskaņā ar ģimenes ārsta atzinumu.
19. Izglītojamo uzņemšana, pārcelšana nākamajā klasē un atskaitīšana no iestādes notiek Ministru kabineta noteiktajā kārtībā.
20. Mācību ilgumu, īstenojot speciālās pirmsskolas programmas, speciālās pamatizglītības un profesionālās pamatizglītības programmas, nosaka Vispārējās izglītības likums. Mācību gada sākuma un beigu datumu, kā arī izglītojamo brīvdienas nosaka Ministru kabinets. Mācību darba organizācijas pamatforma ir mācību stunda. Iestādes direktors ir tiesīgs noteikt citas mācību organizācijas formas un to ilgumu, nepārsniedzot Vispārējās izglītības likumā noteikto mācību stundu slodzi nedēļā un mācību stundu skaitu dienā. Mācību stundu slodzes sadalījumu pa dienām atspoguļo mācību priekšmetu un stundu plāns ar kopējo mācību stundu skaitu mācību priekšmetā.
21. Iestāde patstāvīgi izstrādā izglītojamo mācību sasniegumu vērtēšanas un izpētes kārtību, ievērojot valsts izglītības standartā minētos vērtēšanas pamatprincipus.
22. Iestādē ir dienesta viesnīca. To darbība notiek saskaņā ar iestādes izstrādātajiem iekšējiem normatīvajiem aktiem.
23. **Izglītojamo tiesības un pienākumi**
24. Izglītojamo tiesības un pienākumi ir noteikti Izglītības likumā, Bērnu tiesību aizsardzības likumā, citos ārējos normatīvajos aktos un iestādes iekšējos normatīvajos aktos.
25. Izglītojamais ir atbildīgs par savu rīcību iestādē atbilstoši normatīvajos aktos noteiktajam.
26. **Pedagogu un citu darbinieku tiesības un pienākumi**
27. Iestādi vada iestādes direktors. Iestādes direktora tiesības un pienākumi ir noteikti Izglītības likumā, Vispārējās izglītības likumā, Bērnu tiesību aizsardzības likumā, Fizisko personu datu apstrādes likumā un citos normatīvajos aktos. Iestādes direktora tiesības un pienākumus precizē darba līgums un amata apraksts.
28. Iestādes pedagogus un citus darbiniekus darbā pieņem un atbrīvo iestādes direktors, normatīvajos aktos noteiktajā kārtībā. Iestādes direktors ir tiesīgs deleģēt pedagogiem un citiem iestādes darbiniekiem konkrētu uzdevumu veikšanu.
29. Iestādes pedagogu tiesības un pienākumi ir noteikti Izglītības likumā, Bērnu tiesību aizsardzības likumā, Fizisko personu datu apstrādes likumā, Darba likumā un citos normatīvajos aktos. Pedagoga tiesības un pienākumus precizē darba līgums un amata apraksts.
30. Iestādes citu darbinieku tiesības un pienākumi ir noteikti Darba likumā, Bērnu tiesību aizsardzības likumā un citos normatīvajos aktos. Iestādes citu darbinieku tiesības un pienākumus precizē darba līgums un amata apraksts.
31. **Iestādes pašpārvaldes izveidošanas kārtība un kompetence**
32. Iestādes direktors, sadarbībā ar Dibinātāju, nosaka iestādes organizatorisko struktūru, tai skaitā - nodrošinot iestādes padomes izveidošanu un darbību.
33. Iestādes padomes kompetenci nosaka Izglītības likums.
34. Iestādes padomes darbību nosaka iestādes padomes apstiprināts un ar iestādes direktoru saskaņots reglaments.
35. Lai risinātu jautājumus, kas saistīti ar izglītojamo interesēm iestādē un līdzdarbotos iestādes darba organizēšanā, mācību procesa pilnveidē, izglītojamie ir tiesīgi veidot izglītojamo pašpārvaldi.
36. Izglītojamo pašpārvalde ir koleģiāla un demokrātiska izglītojamo institūcija. Tās darbību un kompetenci nosaka iestādes iekšējais normatīvais akts, kas saskaņots ar izglītojamo pašpārvaldi.
37. Izglītības programmās noteikto prasību īstenošanas kvalitātes nodrošināšanai, mācību priekšmetu pedagogi tiek apvienoti metodiskajās komisijās. Metodiskās komisijas darbojas saskaņā ar šo komisiju reglamentiem un iestādes iekšējiem normatīvajiem aktiem. To darbu koordinē iestādes direktors, iestādes direktora vietnieki.
38. **Iestādes pedagoģiskās padomes izveidošanas kārtība un kompetence**
39. Iestādes pedagoģiskās padomes izveidošanas kārtību, darbību un kompetenci nosaka Vispārējās izglītības likums un citi normatīvie akti.
40. Pedagoģisko padomi vada Izglītības iestādes direktors.
41. **Iestādes iekšējo normatīvo aktu pieņemšanas kārtība un iestāde, kurai privātpersona, iesniedzot attiecīgu iesniegumu, var apstrīdēt iestādes izdotu administratīvo aktu vai faktisko rīcību**
42. Iestāde, saskaņā ar Izglītības likumā, Vispārējās izglītības likumā un citos normatīvajos aktos, kā arī iestādes nolikumā noteikto, patstāvīgi izstrādā un izdod iestādes iekšējos normatīvos aktus.
43. Iestādes izdotu administratīvo aktu vai faktisko rīcību privātpersona var apstrīdēt, iesniedzot attiecīgu iesniegumu Limbažu novada pašvaldības Limbažu novada Izglītības pārvaldei, adrese: Rīgas iela 16, Limbaži, Limbažu novads, LV-4001.
44. **Iestādes saimnieciskā darbība**
45. Iestādes finanšu uzskaite tiek organizēta centralizēti, piemērojot vienotu finanšu uzskaites kārtību ar iestādes Dibinātāju.
46. Atbilstoši normatīvajos aktos noteiktajam, iestādes direktors ir tiesīgs slēgt ar juridiskām un fiziskām personām līgumus par dažādu iestādei nepieciešamo darbu veikšanu un citiem pakalpojumiem, ja tas netraucē izglītības programmu īstenošanai.
47. **Iestādes finansēšanas avoti un kārtība**
48. Iestādes finansēšanas avotus un kārtību nosaka [Izglītības likums](http://www.likumi.lv/doc.php?id=50759), Vispārējās izglītības likums un citi normatīvie akti.
49. Finanšu līdzekļu izmantošanas kārtību, ievērojot ārējos normatīvajos aktos noteikto, nosaka iestādes direktors, saskaņojot ar Dibinātāju.
50. **Iestādes reorganizācijas un likvidācijas kārtība**
51. Iestādi reorganizē vai likvidē Dibinātājs normatīvajos aktos noteiktajā kārtībā, par to informējot Ministru kabineta noteiktu institūciju, kas atbild par Izglītības iestāžu reģistru.
52. Iestāde par tās reorganizāciju vai likvidāciju attiecīgās institūcijas, tai skaitā Ministru kabineta noteiktu institūciju, kas atbild par Izglītības iestāžu reģistru, informē ne vēlāk kā sešus mēnešus iepriekš (objektīvu apstākļu dēļ – ne vēlāk kā trīs mēnešus iepriekš).
53. **Iestādes nolikuma un tā grozījumu pieņemšanas kārtība**
54. Iestāde, pamatojoties uz Izglītības likumu un Vispārējās izglītības likumu, izstrādā iestādes nolikumu. Iestādes nolikumu apstiprina Dibinātājs.
55. Grozījumus nolikumā apstiprina iestādes Dibinātājs.
56. Iestādes nolikumu un grozījumus nolikumā iestāde aktualizē Valsts izglītības informācijas sistēmā normatīvajos aktos noteiktajā kārtībā.
57. **Citi būtiski noteikumi, kas nav pretrunā ar normatīvajiem aktiem**
58. Saskaņā ar normatīvajos aktos un Dibinātāja noteikto kārtību iestāde veic dokumentu un arhīvu pārvaldību, tostarp veicot fizisko personu datu apstrādi saskaņā ar Eiropas Parlamenta un Padomes 2016. gada 27. aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) un Fizisko personu datu apstrādes likumu.
59. Iestāde savā darbībā nodrošina izglītības jomu reglamentējošajos normatīvajos aktos noteikto mērķu sasniegšanu, vienlaikus nodrošinot izglītojamo tiesību un interešu ievērošanu un aizsardzību.
60. **Noslēguma jautājumi**
61. Atzīt par spēku zaudējušu ar Limbažu novada pašvaldības domes 2019.gada 28.marta sēdes lēmumu (protokols Nr.5, 10.§) apstiprināto Limbažu novada speciālās pamatskolas nolikumu.
62. Nolikums stājas spēkā pēc tā apstiprināšanas.

Limbažu novada pašvaldības

Domes priekšsēdētājs D. Straubergs

ŠIS DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU